Moloch Vlavo, Torula a Vladimír Fendens novú skladbu Bum Péler na sociálnych sieťach teasovali už nejaký ten piatok. Dnes videoklip uzrel svetlo sveta a účinkujúci v ňom útočia na pár interpretov zo scény. Rytmus, Pil C, Haha Crew, Podzemgang, P.A.T aj všetci členovia H16 dostali pár riadkov venovaných práve nim. Moloch Vlavo nám poskytol aj exkluzívne fotky z natáčania videoklipu s vyjadrením, ktoré si môžte nižšie prečítať. Myslíte si, že sa dočkajú odpovede? V komentároch nám zanechajte svoj názor, čo si myslíte o najnovšom tracku Molocha a Torulu.
Vyjadrenie Molocha:
"Stretli sme sa na liečení (psychiatrickom), hneď sme si padli do oka. Zistili sme, že máme rovnaké záľuby, hudba a zase hudba. Rozhodli sme sa naše túžby zhmotniť a dať do kopy unikátny koncept. Nedokážeme strpieť to, že zopár ľudí sa hraje na raperov a pritom robia pop, mejnstrim a hudbu pre deti (niečo ako bol Peter Nagy) len v inej dobe. Okamžite boli povolané osoby nám blízke a začala výroba…
Exteriér sa točil v Čechách a na Slovensku. Majster Ládo zo SAVANA PUMA labelu dal dokopy Zdenka, ktorý zabezpečil KITT. Zdenkov brácho absolvoval dvojdňový maratón natáčania práve v Čechách, na Morave, kde vznikli prvé zábery. Hneď odtiaľ sme sa presunuli na Slovensko, kde natáčanie pokračovalo. O natáčanie týchto materiálov sa postaral Barnabášov syn Kajn. Potom sa pracovalo na ďalších procesoch v ateliéroch štúdia 727, kde sme ako prví použili najdokonalejšiu technológiu. Opäť sme dokázali, že underground vždy udáva tempo a pracuje aj napriek nepochopeniu s tou najmodernejšou technológiou. V ateliéroch 727 sme točili na Alexu a tá bola nastoknutá na MILO_Mark Roberts Motion Control Rigs! Boli sme skrátka v tretom nebi. Tam to zobrali pod palec chalani zo 727mičky a naši ľudia. Réžiu mal na starosti jeden z najväčších režisérov Michal Pusztay, ktorý si privolal na pomoc asistenta réžie Ondreja Hraška. O kameru sa postaral človek s okom jastraba Maroš Žilinčan a privolal svojich ľudí, asistenti kamery: Kubo Martinek a Pavol Wolf. Najviac času nám zabrala postprodukcia záberov z ateliéru, o tú sa postarali dobré duše Ondrejove, ktoré pozdravujem. Na záver: Ak chcú péleri prekonať kvalitu, treba sa zaujímať o toto. www.727.sk. alebo ísť do holyvúdu. O hudbu sa staral Vlado Fendens, texty Deny D a Tony Pach, no a zvuk mal na starosti Komandant a DJ MikroMan.
Čaute a Savana Puma."